Euroopa Liidu Teataja 201 E , 18/08/2005 Lk 0064 - 0065



P6_TA(2004)0054 ARGO programm * Euroopa Parlamendi õigusloomega seotud resolutsioon komisjoni ettepaneku kohta, võttes arvesse nõukogu otsust, millega muudetakse otsust 2002/463/EÜ, millega võetakse vastu välispiiride, viisa-, varjupaiga- ja sisserändepoliitika alase halduskoostöö tegevusprogramm (ARGO-programm) (KOM(2004)0384 — C6-0049/2004 — 2004/0122(CNS)) (Nõuandemenetlus) Euroopa Parlament, - võttes arvesse komisjoni ettepanekut (KOM(2004)0384) [1]; - võttes arvesse EÜ asutamislepingu artiklit 66; - võttes arvesse EÜ asutamislepingu artiklit 67, mille alusel nõukogu konsulteeris Euroopa Parlamendiga (C6-0049/2004); - võttes arvesse oma kodukorra artiklit 51; - võttes arvesse kodanikuvabaduste, justiits- ja siseasjade komisjoni raportit (A6-0019/2004); 1. kiidab komisjoni ettepaneku muudetud kujul heaks; 2. palub komisjonil oma ettepanekut vastavalt muuta, järgides EÜ asutamislepingu artikli 250 lõiget 2; 3. palub nõukogul end informeerida, kui nõukogu kavatseb kõrvale kalduda Euroopa Parlamendi poolt vastu võetud tekstist; 4. nõuab 4. märtsi 1975. a ühisdeklaratsioonis ettenähtud lepitusmenetluse alustamist, kui nõukogu kavatseb kõrvale kalduda Euroopa Parlamendi poolt vastu võetud tekstist; 5. palub nõukogul endaga uuesti konsulteerida, kui nõukogu kavatseb komisjoni ettepaneku oluliselt muuta; 6. teeb oma presidendile ülesandeks edastada Euroopa Parlamendi seisukoht nõukogule ja komisjonile. KOMISJONI ETTEPANEK | EUROOPA PARLAMENDI MUUDATUSED | Muudatusettepanek 1 PÕHJENDUS 4 (4) eelarvepädevad institutsioonid tõstsid märgatavalt ARGO-programmile aastaks 2004 määratud assigneeringuid, eesmärgiga parandada välispiiride haldamist; | kustutatud | Muudatusettepanek 2 PÕHJENDUS 5 (5) ARGO-programmi üldiste eesmärkide edendamiseks on asjakohane suurendada välispiiridega seoses kavandatavate meetmete ja näha ette uut liiki meetmeid. | (5) ARGO-programmi üldiste eesmärkide edendamiseks ja selle kättesaadavamaks muutmiseks riiklikele haldusorganitele on asjakohane suurendada välispiiridega seoses kavandatavate meetmete ja näha ette uut liiki meetmeid. | Muudatusettepanek 3 PÕHJENDUS 6 A (uus) | (6 a) Euroopa lisandväärtuse kehtestamiseks kõikides liikmesriikides peab suutma kontrollida ja mõõta liikmesriikide panust Euroopa välispiiride kontrolli- ja järelevalvevõrgustikku. Samal põhjusel tuleb kehtestada ühe liikmesriigi tegevuseks määratud vabade rahaeraldiste piirmäär. | Muudatusettepanek 4 ARTIKLI 1 PUNKT 1Artikli 10 lõike 1 a punkti b lõik a (uus) (otsus 2002/463/EÜ) | b. a)andes lisandväärtuse kõikide liikmesriikide jaoks, et ühe liikmesriigi projektid võimaldaksid abinõusid liikmesriikide vahel paremini koordineerida ja tagaksid sellest tulenevalt ühtlasema turvalisuse taseme kõikidel välispiiridel; | Muudatusettepanek 5 ARTIKLI 1 PUNKT 1Artikli 10 lõike 1 a punkti b lõik a (uus) (otsus 2002/463/EÜ) a)valmistab ette iga-aastase tööprogrammi, mis koosneb konkreetsetest eesmärkidest, valdkondlikest eelistustest, artikli 10 lõike 1a punktis b nimetatud objektiivsetest kriteeriumidest, nende artikli 10 lõikes 3 nimetatud meetmete kirjeldusest, mida komisjon võtta kavatseb, ja vajaduse korral muude meetmete loetelust. | a)valmistab ette iga-aastase tööprogrammi, mis koosneb konkreetsetest eesmärkidest, valdkondlikest eelistustest, artikli 10 lõike 1a punktis b nimetatud objektiivsetest kriteeriumitest, aastaeelarve maksimaalsest osast, mis on määratud artikli 10 lõikes 1a sätestatud tegevusele, nende artikli 10 lõikes 3 nimetatud meetmete kirjeldusest, mida komisjon võtta kavatseb, ja vajaduse korral muude meetmete loetelust. | [1] ELTs seni avaldamata. --------------------------------------------------